乃得去。王将两军在庆阳，端召之，不应。会有告过邠军士劫掠者，端怒，命统制官张中孚率兵召，谓中孚曰：「不听，则斩以来。」中孚至庆阳，已去，遽遣兵要之，不及而止。初，叛贼史斌围兴元不克，引兵还关中。义兵统领张宗谔诱斌如长安而散其众，欲徐图之。端遣吴玠袭斌擒之，端自袭宗谔杀之。三年（1129年）二月，为泾州防御使、鄜延路经略安抚使、知延安府。王燮、谢亮归朝，朝廷闻端欲斩王庶，疑其有反心。七月，以御营使司提举一行事务召端，以地远不赴。权陕西转运司判官张彬劝端，端不听。议者以端反，张浚入见，以家百口明